Camiguin de Babuyanes
Ti Camiguin de Babuyanes ket maysa nga aktibo nga estratobulkan idiay Isla ti Camiguin, a paset ti grupo ti Is-isla ti Babuyan a mabirukan idiay Lingsat Luzon, amianan ti isla ti Luzon, iti Pilipinas. Ti bulkan ken ti isla ket adda iti uneg ti turay ti ili ti Calayan, iti probinsia ti Cagayan.
Dagiti linaon
Dagiti pisikal a langa[urnosen | urnosen ti taudan]
Ti kabakiran ti Bantay Camiguin wenno Camiguin de Babuyanes, tapno maigiddiat daytoy iti Camiguin ti Mindanao, ket adda ti kangato iti 712 metro (2,336 ft) asl, ken ti diametro ti baba iti 3,200 metro (10,500 ft). Daytoy ket sakupenna ti abagatan a laud nga ungto ti 22 km (14 mi) a kaatiddog nga Isla ti Camiguin.
Dagiti pumaroles ket mabirukan idiay abagatan a laud, laud, ken daya a bakras ti bulkan ken ti agburburek nga ubbog ket mabirukan idiay asideg ti lessaad ti baybay iti akinlaud a bakras ti bulkan (magas-asok).[1]
Ti Instituto ti Bulkanolohia ken Seismolohia ti Pilipinas (PHILVOCS) ket ilistana ti Camiguin de Babuyanes a kas maysa kadagiti aktibo a bulkan ti Pilipinas.
Amin dagitoy a bulakan ti Pilipinas ket paset ti Singsing ti apuy ti Pasipiko.
Dagiti panagbettak[urnosen | urnosen ti taudan]
Ti maysa a panagbettak ket nairehistro idi agarup a 1857. Daytoy ket naireporta a kas preatiko ken mabalin a sangkapaset a submarino.
Idi 1991, adda met dagiti reporta ti bulkaniko nga aktibidad ngem ti instrumental a panagsukisok ket saan a nangipakpakita ti karkarna nga aktibidad, a kas ti nakaro a pumaroliko nga aktibidad, marikrikna a gingined, panagpussuak kadagiti bakras ti bulkan, wenno angot ti asupre.
Ti sabali pay a reporta ti bulkaniko nga aktibidad ket naireporta idi 1993 mgen ti panagsukisok ket saan a nangipakita ti aktibidad.[2]
Heolohia[urnosen | urnosen ti taudan]
Ti pannakaporma ti isla ket nangrugi iti las-ud ti panawen ti Plioseno nga addaan ti maysa nga andesitiko a bulkan, a sinaruno babaen dagiti subsidiario a kono ti Minabel iti amianan ken ti Caanoan idiay akindaya a paset ti isla.
Ti akin-abagatan a paset ti isla ket buklen ti tallo a sentro ti bulkaniko a mabirukan ti panaglasat ti linia ti abagatan-abagatan a daya ken amianan-amianan a laud, ti estratobulkan a Bantay Camiguin ken dagiti ubing pay nga andesitiko simborio ti lava ti Bantay Malabsing ken Pamoctan.[1]
Kitaen pay[urnosen | urnosen ti taudan]
- Dagiti aktibo a bulkan ti Pilipinas
- Dagiti mabalin nga aktibo a bulkan ti Pilipinas
- Dagiti di aktibo a bulkan ti Pilipinas
- Instituto ti Bulkanolohia ken Seismolohia ti Pilipinas
- Bulkan
Dagiti nagibasaran[urnosen | urnosen ti taudan]
- ^ a b "Camiguin de Babuyanes". Programa ti Global a Bulkanismo, Instituto ti Smithsoniano. http://www.volcano.si.edu/world/volcano.cfm?vnum=0704-01=.
- ^ "Camiguin de Babuyanes". Instituto ti Bulkanolohia ken Seismolohia ti Pilipinas (PHILVOCS). Naala idi 2010-10-13.
cat_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn glg_Latn ilo_Latn